**Дойдум ыһыаҕар**

Самаан сайын саҕаланан,

Сылаас салгын сайа охсон

Санаа чэпчээн,саҕах сырдаан

Саха сиэрин тутуһан

Хатыҥ чэчир быыһыгар

Дойдум дьоллоох ыһыаҕа

Долгулдьуйа устара

Үчүгэй да буолара

Тоҥонохтон тутуһан,

Илиилэртэн сиэттиһэн,

Чиргэл буортан тирэнэн,

Эһиэкэйдиир Балбаара

Этэн,тыынан кэҕийэн,

Дойдум дьоно барахсаттар

Эһиэ,эһиэ эһиэкэйи

Эҥээритэн бараллара

Үчүгэй да буолара

Нээлбиктэлиир эбэбит

Нэлэһийэн сытара,

Төгүрүччү олорон

Ыһыах аһын маанытын,

Мип -минньигэс үөрэтин,

Кыынньар биэ кымыһын

Үөрэ-көтө аһааммыт

Астынарбыт ахан

Үчүгэй да буолара.

Евдокия Гаврильева. Бэс ыйа 2023 сыл.